
	Comisia pentru buget, finanţe şi bănci

Biroul Permanent

al

Camerei  Deputaţilor

Vă înaintăm, alăturat, propunerea legislativă pentru modificarea Ordonanţei de urgenţă nr. 37/2008 privind reglementarea unor măsuri financiare în domeniul bugetar, cu care comisia noastră a fost sesizată în fond cu adresa Biroului Permanent nr. PLx 607 din 8 octombrie 2008 .
	PREŞEDINTE,

Viorel Ştefan

RAPORT

asupra propunerii legislative pentru modificarea Ordonanţei de 

urgenţă nr. 37/2008 privind reglementarea unor

 măsuri financiare în domeniul bugetar
Cu adresa nr.607 din 8 octombrie 2008, Biroul Permanent conform art.95 din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu propunerea legislativă pentru modificarea Ordonanţei de urgenţă nr. 37/2008 privind reglementarea unor măsuri financiare în domeniul bugetar.
Prezenta propunere legislativă are ca obiect de reglementare abrogarea art. 23 şi 24 din Ordonanţa de urgenţă a Guvernului nr. 37/2008 privind reglementarea unor măsuri financiare în domeniul bugetar. Articolele propuse spre abrogare se referă la acordarea premiului anual pentru anul 2008, începând cu luna ianuarie 2009 şi la neacordarea tichetelor cadou.
La întocmirea raportului s-au avut în vedere avizele negative ale Comisiei juridice, de disciplină şi imunităţi şi Consiliului Legislativ  şi punctul de vedere al Guvernului care nu susţine adoptarea acestei iniţiative legislative.

Propunerea legislativă a fost respinsă de Senat în şedinţa din data de 30 septembrie 2008.

Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor. 
La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor, republicat domnul Cristea Viorel –director în Ministerul Administraţiei şi Internelor.
La lucrările comisiei au participat  31  deputaţi, din totalul de 31 membri ai comisiei.

Raportul comisiei a fost adoptat cu unanimitate de voturi. 

In urma dezbaterii propunerii legislative pentru modificarea Ordonanţei de urgenţă nr. 37/2008 privind reglementarea unor măsuri financiare în domeniul bugetar, în şedinţa din data de 3 februarie 2009 , comisia propune  Plenului Camerei Deputaţilor respingerea, din următoarele considerente:
· Actele normative prin care s-a aprobat acordarea premiului anual pentru diferitele categorii de personal stabilesc, de regulă, acest drept salarial ca medie a salariilor de bază realizate de persoana angajată în anul pentru care se acordă. Întrucât salariul mediu realizat într-un an calendaristic poate fi determinat numai după închiderea exerciţiului bugetar pe anul respectiv, premiul anul poate fi calculat cu exactitate numai începând cu luna ianuarie a anului bugetar următor;
· Prin Ordonanţa de urgenţă a Guvernului nr. 43/2008, textul iniţial al articolului 24 din OUG 37/2008, care reglementa neacordarea tichetelor cadou a fost modificat, în sensul acordării acestora în limita fondurilor care se aprobă prin bugetul propriu pentru autorităţi şi instituţii publice locale şi serviciilor publice subordonate, în limita veniturilor proprii încasate.
In raport de obiectul şi conţinutul său, propunerea legislativă face parte din categoria legilor ordinare.

	PREŞEDINTE,

Viorel Ştefan
	SECRETAR,

Henorel Adrian Niţu


             Consilier parlamentar:
    
Ene Giorgiana

